alexandrainst/scandi-wiki huggingface dataset:
De toskanske øyene

De toskanske øyene (italiensk Arcipelago Toscano) er sju øyer som ligger mellom Det liguriske hav og Tyrrenhavet, vest for Toscana i Italia. Legenden sier at da Venus steg opp fra havet, mistet hun sju perler fra sitt diadem, og det er dagens øyer. 

Øygruppen består av: 
Elba
Pianosa
Capraia
Montecristo
Giglio
Gorgona
Giannutri

Hele øygruppen har status som nasjonalpark, Parco Nazionale Arcipelago Toscano.

Elba er mest kjent som stedet keiser Napoleon I ble forvist til etter slaget ved Leipzig i 1813 og sin abdikasjon i 1814. Han oppholdt seg på øya i 300 dager, og rømte så tilbake til Paris der han på nytt grep makten og fortsatte med en stor hær mot Waterloo. 

Montecristo har gitt navn til Alexandre Dumas' roman Greven av Monte Cristo, men bokens beskrivelse av øya stemmer ikke med virkeligheten.

Øyenes relative nærhet til den toskanske kysten har gjort dem til populære turistmål.

Bilder

Eksterne lenker
 Parco Nazionale Arcipelago Toscano

Øyer i Italia
Øyer i Middelhavet
Black Angels

Black Angels var et norsk heavy metal-band fra Kongsvinger, etablert i 1981.

Bandet ga ut to musikkalbum, singelen Destroy/Wild 'n' Hot (1985) og EP-en On the Run (1986), produsert av Dag Ingebrigtsen (The Kids, TNT, Tindrum). Bandet ble oppløst i 1986, kort tid etter On the Run utgivelsen, som også ble utgitt på kassett i tillegg til grammofonplate, men med to bonusspor.

Medlemmer 
Tor Lanes (Chris Pearl) – vokal
Bjørn Westby (Rhandy Child) – trommer
Erik Marthinsen (Eric Axeman) – gitar
Ole Espen Nybråten (Rozz Thunder) – bass

Diskografi 
1985: Destroy/Wild 'n' Hot (7" vinylplate, Angel Records - ANGELS 0001)
1986: On the Run (12" vinylplate EP, Angel Records - ANGELS 0002)
1986: On the Run (kassett m/bonusspor, Angel Records)

Referanser

Eksterne lenker 
 Rockipedia  - Black Angels
 Spirit of Metal – Black Angels
 



Norske heavy metal-band
Band etablert i 1981
Opphør i 1986
1981 i Norge
Gøngehøvdingen

Gøngehøvdingen kan vise til:

 Svend Poulsen (Gøngehøvdingen)
 Gøngehøvdingen (roman fra 1853) – en dansk roman fra 1853 av Carl Brosbøll
 Gøngehøvdingen (roman fra 1899) – en svensk roman fra 1899 av Carl August Cederborg
 Gøngehøvdingen (film fra 1909) – en dansk film fra 1909 regissert av Carl Alstrup som bygger på Carl Brosbølls roman.
 Göingehövdingen (film fra 1953) – en svensk film fra 1953 regissert av Åke Ohberg som bygger på Carl August Cederborgs roman.
 Gøngehøvdingen (film fra 1961) – en dansk film fra 1961 regissert av Annelise Hovmand som bygger på Carl Brosbølls roman.
 Gøngehøvdingen (TV-serie) – en dansk TV-serie fra 1992 som bygger på Carl Brosbølls roman.
 Gøngehøvdingen (musikkalbum) – et musikkalbum fra 1992 av den danske artisten Sebastian
Yngve Hustad Reite

Yngve Hustad Reite (født 13. september 1983) er en norsk skuespiller,  programleder og journalist fra Molde.

Karriere 
Reite er mest kjent som sidekick for Ronny Brede Aase, Live Nelvik og senere Silje Nordnes i P3morgen på NRK P3, men har også spilt i filmen  Få meg på, for faen! Yngve Hustad Reite startet fast i radioprogrammet P3morgen i starten av 2009, men var første gang innom i 2007. Hans siste sending her var 21. juni 2013. Allerede i 2004 vakte Hustad Reite en viss internasjonal oppsikt, da han spilte inn en musikkvideo med to medelever på Romerike folkehøgskole. I videoen spiller Hustad Reite den populære Kurt Nilsen-låten «She’s so high» på panfløyte på Macchu Picchu i Peru.

I senere tid har han vært fungert som produsent av radioprogrammet og podkasten Karakter på NRK P3, med Martin Lepperød, Jonis Josef og Henrik Farley som programledere.

Eksterne lenker 
 

Norske skuespillere
Ansatte i NRK
Personer fra Molde kommune
GAFFA

GAFFA Norge er et musikknettsted som publiserer plate- og konsertanmeldelser, artikler og intervjuer om musikk. Siden 2021 har Geir Magne Staurland vært sjefredaktør og Ellisiv Sunde Myrva medredaktør.  

GAFFA Norge er en del av samme konsern som GAFFA Danmark og GAFFA Sverige. Til sammen er de derfor Skandinavias største musikkmagasin.

Bakgrunn i Norge 
Opprinnelig var GAFFA Norge et rent musikkmagasin som dekket den norske musikkscenen fra nord til sør – fra pop til svartmetall. Foruten norske artister var det også fokus på den internasjonale scenen sett med norske øyne, dette gjennom nyheter, anmeldelser, intervjuer, artikler og bilder. GAFFA Norge åpnet sin hjemmeside 20. oktober 2011 med Øyvind Rones som sjefredaktør, og i februar 2012 fulgte det trykte magasinet, som ble distribuert gratis over hele Norge.

I august 2015 ble det trykte magasinet lagt ned i Norge, men GAFFA Norge fortsatte som nettside. I mars 2017 ble driftsselskapet bak GAFFA.no, GAFFA Norge AS slått konkurs av Oslo Tingrett, og også nettsiden ble lagt ned som følge. Men kun to uker senere gjenoppsto nettsiden med nye eiere.

I mars 2020 ble den redaksjonelle driften av GAFFA Norge på ny lagt ned. Redaksjonen oppga økonomisk uro og koronavirusets utbrudd som årsaker.Daværende sjefredaktør Tord Litleskare gikk videre til en stilling som prosjektleder og redaktør for Musikkontoret.no, norsk musikkbransjes nye felles digitale ressursside. Journalistene Aurora Henni Krogh, Sjur Tyssen og Eskil Olaf Vestre gikk videre til stillinger som musikkanmeldere i NRK P3. 

Høsten 2021 ble GAFFA Norge kjøpt opp av GAFFA Danmark igjen og Geir Magne Staurland tiltrådde som ny sjefredaktør.

GAFFA Danmark 
Det trykte magasinet GAFFA har eksistert i Danmark siden 1983, og når hver måned ut til mer enn 300.000 lesere via sitt gratismagasin og hjemmesiden GAFFA.dk. GAFFA har alltid hatt sterk fokus på nordisk musikk, og begynte sin ekspansjon til Norden med lansering i Sverige i 2010, hvor det på kort tid, i likhet med Danmark, er skapt stor kjennskap og en solid brukerskare.

Referanser

Eksterne lenker 
 GAFFA.no
 GAFFA.dk
 GAFFA.se

Norske tidsskrifter
Publikasjoner etablert i 2011
Danske tidsskrifter
Publikasjoner etablert i 1983
Svenske tidsskrifter
Draft

Draft er et engelsk lånord og betyr skisse eller utkast. Draft kan ha flere betydninger:

 Feilaktig brukt som en betegnelse på sjøkart, men det betyr egentlig fra vannlinjen på båten/skipet ned til kjølen. Altså hvor dypt båten/skipet ligger i vannet. 
 Draft (sport)
 Draft (ingeniørvitenskap), et begrep som beskriver hvor konisk en støpt del er vinkelrett på skillelinjen
Øyvind Wold

Øyvind Wold (født 1962) er en norsk forfatter av sykkelbøker, bosatt i Oslo. Han har skrevet turbøkene Beintråkk (Friluftsforlaget, 1999), På sykkel i Oslo (2003 og 2008) og På sykkel i fjellet (2007, 2009 og 2014), utgitt på Cappelen Damm forlag.  

I 2019 ga han ut en selvpublisert e-bok, sammen med Lars Erik Sira, om hvordan planlegge langsykkelturer i Norge.  

Wold har skrevet i norske frilufts- og sykkelmagasiner, blant annet Syklistene, Birken, Snø&Ski, Friluftsliv, Fjell&Vidde, Padling og Gruppetto sykkelmagasin.  

Han har også bidratt med turforslag og bekrivelser på nettstedene hub-biking.no og sykkelstien.info. Per 2019 jobber Wold med sykkelturisme i Syklistenes Landsforening.

Referanser

Eksterne lenker 
 Cappelen Damm om Øyvind Wold

Norske sakprosaforfattere
Fødsler i 1962
Ragnar Fjørtoft

Ragnar Fjørtoft (født 1. august 1913 i Kristiania, død 28. mai 1998 i Oslo) var en norsk meteorolog. Han er særlig kjent som pioner innen numerisk værvarsling.

Etter examen artium 1933 i Trondheim, studerte han til cand.mag. i meteorologi under Halvor Solberg, før han var ved Værvarslingen på Vestlandet en tid fra 1939. Hans arbeid med stabilitetsproblemene i atmosfærens sirkulasjon fra 1946 ga internasjonal berømmelse og stilling ved Meteorologisk institutt.  Han representerte således  andre storhetsperioden i norsk meteorologi, den første var da  Bergensskolen innen meteorologi.

Fra 1949-51 etterfulgte han Arnt Eliassen  ved Institute for Advanced Study i Princeton og tok del i de første datagenererte værvarsel, et 24-timers varsel tok 24 timer å beregne på en ENIAC selv om John von Neumann var med. I USA gikk han over til å forske på heltid, mens han i Norge hadde arbeidet med de daglige værvarslene. Norge hadde på den tiden de mest avanserte værvarslene. Neumann hadde vært med på utvikling av atombomben og han mente at datamaskiner ville få to viktige bruksområder - beregninger til utvikling av hydrogenbomber og værvarsling.

Fjørtoft mottok dr.techn. i 1952 ved Universitetet i Oslo, laget måter for å grafisk kunne gjøre integrasjon av bevegelsesligningen, og viste fundamentale forskjeller mellom todimensjonal og tredimensjonal bevegelse, som siden har vært viktig for å forstå atmosfærens energispektrum. Fjørtoft var professor ved København Universitet 1952-55, før han meldte overgang til Meteorologisk institutt som direktør 1955-78 og som forsker 1978-83.

Verv og premier 
 formann i Sosialistisk Studentlag
 Norsk Geofysisk Forening 1977-78
 Det Norske Videnskaps-Akademi, innvalgt 1956
 St. Olavs Orden, ridder i første klasse, 1967
 Fridtjof Nansens belønning for fremragende forskning 1977
 International Meteorology Organization Award 1991 for «sine banebrytende arbeider innen dynamisk meteorologi og numerisk værvarsling, og styrking av det globale meteorologiske observasjonssystemet»

Utgivelser

Referanser 

Norske meteorologer
Norske forskere
Norske professorer i meteorologi
Vitenskapelig ansatte ved Universitetet i Oslo
St. Olavs Orden
Medlemmer av Det Norske Videnskaps-Akademi
Medlemmer av Mot Dag
Personer fra Oslo
Fødsler i 1913
Dødsfall i 1998
Personer tilknyttet Meteorologisk institutt
Varpvatnet

Varpvatnet er en innsjø i Hamarøy kommune i Nordland, omtrent fire kilometer vest/sørvest for Drag.

Vatnet har de viktigste tilsigene fra Kvannelva som kommer fra Kvannvatnet i nord, og Triumselva som kommer fra Dragsvatnan i øst og er siste vatnet i et dreneringssystem som strekker seg fra vannskillet ved Ulvsvåg i nord til Vettfjellet sør for Helland. Den 610 meter lange Varpelva gir utløp mot vest til Varpvågen og Innhavet. 

Av det totale arealet på 0,99 km² lå 0,23 km² av den nordlige delen i tidligere Tysfjord kommune.

E6 går langs østsiden av vatnet fra Drag-krysset og videre sørover.

Se også 
 Kvannskogen naturreservat som ligger langs Kvannelva.
 Trollpollen naturreservat sør for Varpelva.

Referanser 

Innsjøer i Hamarøy
Mandarinia regalis

Mandarinia regalis er en sommerfugl som tilhører gruppen ringvinger (Satyrinae) i den store familien flikvinger (Nymphalidae).

Utseende 
En middelsstor, mørkbrun sommerfugl. Oversiden har et tydelig, blått skimmer, særlig hos hannene, dette skyldes strukturfarger og varierer med vinkelen man ser vingen fra. Undersiden er mørkbrun, langs ytterkanten, men en rekke øyeflekker som er omkranset av et bølgende, hvitt bånd.

Utbredelse 
Arten er utbredt i Kina, Indokina, Thailand og Burma.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien ringvinger, Satyrinae
 Gruppen Satyrini 
 Gruppen Lethina
 Mandarinia regalis (Leech, 1889)

Kilder 
 Markku Savela's Lepidoptera and some other life forms: Sjekkliste over artene. Hentet 18.1. 2012.
 Brower, A.V.Z.(2006) Mandarinia på Tree of life

Eksterne lenker 
 
 Bilder av arten

Ringvinger
Sommerfugler formelt beskrevet i 1889
Dyr formelt beskrevet av John Henry Leech
Apaltunnelen

Apaltunnelen er en veitunnel i Alver kommune i Vestland. Tunnelen er en del av europavei 39. Den er 153 meter lang.

Se også 
 Hjelmåstunnelen
 Sauåstunnelen
 Veitunneler i Norge
 Liste over veitunneler i Norge

Referanser

Veitunneler i Vestland
Tunneler på E39
Veier i Alver
Tunneler åpnet i 1992
Hjelmåstunnelen

Hjelmåstunnelen er en veitunnel i Alver kommune i Vestland. Tunnelen er en del av europavei 39. Den er 289 meter lang.

Se også 
 Sauåstunnelen
 Apaltunnelen
 Veitunneler i Norge
 Liste over veitunneler i Norge

Referanser

Eksterne lenker
 Statens vegvesen veikart

Veitunneler i Vestland
Tunneler på E39
Veier i Alver
Tunneler åpnet i 1992
Sauåstunnelen

Sauåstunnelen er en veitunnel i Alver kommune i Vestland. Tunnelen er en del av europavei 39. Den er 223 meter lang.

Se også 
 Hjelmåstunnelen
 Apaltunnelen
 Liste over veitunneler i Norge

Referanser

Eksterne lenker
 Statens vegvesen veikart

Veitunneler i Vestland
Tunneler på E39
Veier i Alver
Tunneler åpnet i 1992
Mundalsbergtunnelen

Mundalsbergtunnelen er en veitunnel i Alver kommune i Vestland. Tunnelen er en del av europavei 39. Den er 1085 meter lang.

Tunnelen er ferdig oppgradert med nye LED lys og nye SOS/Brannslukningsskap. Utrustet med PE skum og sprutebetong

Se også 
 Apaltunnelen
 Hagelsundbrua
 Veitunneler i Norge
 Undersjøiske veitunneler i Norge

Referanser

Eksterne lenker
 Statens vegvesen veikart

Veitunneler i Vestland
Tunneler på E39
Veier i Alver
Tunneler åpnet i 1973
Bjørsviktunnelen

Bjørsviktunnelen er en veitunnel i Alver kommune i Vestland. Tunnelen er en del av europavei 39. Den er 844 meter lang.

Tunnelen oppgraderes i 2016-2017 med føringskant, nødskap, sikringsbolter og PE-skum.

Se også 
 Eikefettunnelen
 Veitunneler i Norge
 Undersjøiske veitunneler i Norge

Referanser

Veitunneler i Vestland
Tunneler på E39
Veier i Alver
Tunneler åpnet i 1980
Utnestunnelen

Utnestunnelen er en veitunnel i Alver kommune i Vestland. Tunnelen er en del av europavei 39. Den er 263 meter lang.

Se også 
 Mitnestunnelen
 Lille Eikefettunnelen
 Liste over veitunneler i Norge

Referanser

Veitunneler i Vestland
Tunneler på E39
Veier i Alver
Tunneler åpnet i 1980
Lille Eikefettunnelen

Lille Eikefettunnelen er en veitunnel i Alver kommune i Vestland. Tunnelen er en del av europavei 39. Den er 428 meter lang.

Se også 
 Eikefettunnelen
 Utnestunnelen
 Veitunneler i Norge

Referanser

Eksterne lenker
 Statens vegvesen veikart

Veitunneler i Vestland
Tunneler på E39
Veier i Alver
Tunneler åpnet i 1980
Baguirmi

Baguirmi var en stat som vokste frem sørøst for Kanem-Bornu på 1500-tallet. 

Under Abdullah IV (1568–1598) ble islam innført og riket ble et sultanat. Hovedstaden Massenya ble med tiden setet for en domstol.

I 1893 ble riket erobret av Rabih az-Zubayr. Opprøret ble slått ned av franske styrker, og Baguirmis oppnådde da status som fransk protektorat. Baguirmi har fortsatt status som et tradisjonelt høvdingskap overfor Tsjads administrative myndigheter.

Referanser 

Tidligere land i Afrika
Tsjads historie
Andreas Martin Corneliussen

Andreas Martin Corneliussen (født 15. juni 1852, død 13. november 1916) var en norsk skolemann, teolog og forfatter. Han var utdannet cand.theol. og var en periode medeier av Nissens Pikeskole. Han var også forfatter av en lang rekke lærebøker brukt i det norske skoleverket fra 1880-tallet og inn på 1960-tallet. Sammen med sin kollega og medeier av Nissens Pikeskole Bernhard Cathrinus Pauss utgav han leseboken Læsebok i morsmaalet (1907–1916), en revidert utgave av leseboken Pauss hadde utgitt med Hartvig Lassen fra 1884.

Andreas Corneliussen var far til kontreadmiral og forsvarssjef Elias Corneliussen. Andreas Martin Corneliussen var sønn av cand.theol., skolemann og kirkeverge i Christiania Elias Corneliussen (1818–1880) og Petra Louise Aabel. Han var sønnesønn av stortingsrepresentant Anders Corneliussen og dattersønn av Peter Pavels Aabel.

Referanser

Litteratur 
 Nils A. Ytreberg, Nissens pikeskole 1849–1949, 1949
 Maja Lise Rønneberg Rygg, Hartvig Nissens skole 150 år 1849–1999, 1999
 Hartvig Munthe, Provst P. Aabel og hustru født Leigh og deres efterkommere, 1906

Norske forfattere
Personer fra Kristiansand kommune
Hans Martin Sutermeister

Hans Martin Sutermeister (født 29. september 1894 i Schlossrued (Aargau), død 4. mai 1977 i Basel) var en sveitsisk lege, forfatter og aktivist mot justismord. Sutermeister er kjent for å ha skrevet Summa Iniuria, Schiller als Arzt og Zwischen zwei Welten (autobiografi).

Biografi 

Sutermeisters bror er den sveitsiske komponisten Heinrich Sutermeister (1910–1995). Han studerte medisin ved Universitetet i Basel og an fikk sin doktorgrad i 1941. I de følgende årene utga han bøker om neopositivisme: Nomen atque omen, Von Tanz, Musik und andern schönen Dingen, Psychologie und Weltanschauung og hans selvbiografisk fiksjon Zwischen zwei Welten.

Han sluttet seg til Ring of Independents (LdU, politiske parti); han begynte sin karriere som en venstreorientert politiker. Han ble valgt som Gemeinderat for Bern i 1967. I løpet av denne tiden han kritisert den danske Lille Røde Bog For Skoleelever; hans politiske posisjon var uklar. Det er derfor han ikke ble ikke gjenvalgt i 1971.

Han var aktivist mot justismord fordi han hjalp Pierre Jaccoud, Maria Popescu, Walter Gross og Robert Willi.

Referanser

Litteratur 

 

 

 Gerhard Mauz (1965). Schuldig, weil wir keinen anderen haben: SPIEGEL-Reporter Gerhard Mauz über die Fehlurteilsjäger Hans Martin Sutermeister und Gustav Adolf Neumann. In: Der Spiegel, 18, 28. 04. 1965.

 Anton Schaller (2012). Zwischen zwei Welten: Erinnerung an den Landesring oder was eine kleine Novelle bewirken kann. Seniorweb.ch

Eksterne lenker 
 
 

Sveitsiske forfattere
Sveitsiske leger
Personer fra kanton Aargau
Hejaz-jernbanen

Hedsjas-jernbanen (tyrkisk: Hicaz Demiryolu) var en smalsporet jernbanelinje som gikk fra Damaskus til Medina med et sidespor til Haifa. Den ble bygd fra 1900 til 1908. Den gikk igjennom Hejaz-regionen i dagens Saudi-Arabia. Linjen var planlagt helt til Mekka, men nådde bare frem til Medina før utbruddet av første verdenskrig.

Linjen ble bygget for å ha kontakt fra Det osmanske rikets hovedstad i Konstantinopel og Hedsjas i Arabia, som fører til noen av islams helligste steder. Linjen skulle også bedre kommunikasjonen mellom hovedstaden og de fjerne arabiske provinsene og for å transportere tropper i tilfelle krig.

Litteratur
 Karl Auler-Pascha: Hedschasbahn. Gotha 1906
 Benno Bickel: Mit Volldampf durch die Wüste. Lokomotiv- und Betriebsgeschichte von Hedjazbahn und Bagdadbahn. In: Jürgen Franzke (Hrsg.): Bagdadbahn und Hedjazbahn. Deutsche Eisenbahngeschichte im Vorderen Orient. Nürnberg 2003. (ISBN 3-921590-05-1), S. 139 – 143.
 Paul Cotterell: The Railways of Palestine and Israel. Tourret Books, Abington 1986, ISBN 0-905878-04-3
 Jürgen Franzke (Hrsg.): Bagdad- und Hedjazbahn. Deutsche Eisenbahngeschichte im Vorderen Orient. Nürnberg: W. Tümmels 2003 ISBN 3-921590-05-1 
 Hermann Guthe: Die Hedschasbahn von Damaskus nach Medina: ihr Bau, ihre Bedeutung, Leipzig 1917
 Peter Heigl, „Bis Gleiskopf 17,6 wird fleißig Schotter gefahren und die Gleise zum zweiten Male gestopft und gerichtet“. Deutsche Bauingenieure bei Bauarbeiten der Hejaz- und Bagdadbahn, in: Jürgen Franzke (Hrsg.): Bagdadbahn und Hedjazbahn. Deutsche Eisenbahngeschichte im Vorderen Orient, Nürnberg 2003. (ISBN 3-921590-05-1), S. 112–119.
 Johannes Müller, Syrien und die Hedschasbahn, in: Dampf und Reise – Überseeische Bahnen 1/89.
 Dieter Noll (Hrsg.), Die Hedschas-Bahn. Eine Deutsche Eisenbahn in der Wüste, Werl 1995. ISBN 3-921700-68-X
 William Ochsenwald: The Hijaz Railroad. University Press of Virginia, Charlottesville 1980 
 Uwe Pfullmann: Die Bagdad- und Hedjazbahn im Ersten Weltkrieg 1914 – 1918. In: Jürgen Franzke (Hrsg.): Bagdadbahn und Hedjazbahn. Deutsche Eisenbahngeschichte im Vorderen Orient. Nürnberg 2003. (ISBN 3-921590-05-1), S. 125 – 138.
 Hans-Jürgen Philipp: Der Beduinische Widerstand gegen die Hedschasbahn. In: Die Welt im Islam XXV (1985).
 Erika Preissig und Günther Klebes, Eisenbahnbau und Eisenbahnprojekte im Orient und die damit verfolgten wirtschaftlichen und politischen Ziele, in: Jahrbuch für Eisenbahngeschichte 21 (1989), S. 43 – 102.
 R. Tourret: Hedjaz Railway. Tourret Publishing, 1989 ISBN 0-905878-05-1
 James Nicolson: The Hejaz Railway. Stacey International Publishers 2005 ISBN 1-900988-81-X
 Khairallah, Shereen: Railways in the Middle East 1856-1948 (Political and Economic Background). Beirut, Librarie du Liban, 1991 (ISBN 1-85341-121-3).

Midtøsten under første verdenskrig
Jernbane i Asia
Det osmanske rike
Jernbane i Syria
Jernbane i Jordan
Transport i Saudi-Arabia
Provinsen Medina
Provinsen Tabuk
Bjørn Føyn

Bjørn Føyn (født 21. september 1898 i Trondhjem, død 8. januar 1985 i Oslo) var en prisbelønt norsk zoolog, kjent for studier av algers genetikk.

Han tok examen artium ved Katedralskolen i Trondhjem 1918 og cand.real. 1927 ved Universitetet i Oslo (UiO) der han assisterte ved zoolab 1923–28, før han etter en oppsiktsvekkende cand.real.-oppgave fikk  Rockefellerstipendiat for å studere videre hos Max Hartmann ved Kaiser Wilhelm Institut für Biologie i Berlin frem til 1932. Han var 1932–37 amanuensis ved C. Sundts lærestol for zoologi ved Bergens Museum, og fikk underveis sin dr.scient. fra UiO i 1935 for sine arbeider om hvordan alger gjennomgår sin forplantning, altså denne generasjonsvekslingen.

Føyn overtok i 1938 professoratet i zoologi ved Universitetet i Oslo etter Kristine Bonnevie som hadde hatt det siden 1912. Han satt i dette til 1968, samtidig som han bestyrte nevnte zoolab 1938–64. Føyn utførte mye av sin forskning ved  Biologisk Stasjon i Drøbak som han var bestyrer for 1945–67, og som i 1977 sjøsatte det 40 fot store forskningsfartøyet «F/F Bjørn Føyn». Han bestyrte også Institutt for genetikk 1952–60.

Bjørn Føyn døde i 1985, tre dager før sin kone Birgithe Føyn (1900-85) som også var botaniker fra samme lærested (veiledet av Haaken Hasberg Gran) og søster til marinbiologen Johan Tidemand Ruud. Oseanografen Ernst Føyn (1904-84) var hans fetter.

Etter han er forskningsfartøyet R/V Bjørn Føyn oppkalt, det er et mindre feltbiologisk fartøy som eies av Universitetet i Oslo, og er registret i Drøbak.

Verv og utmerkelser 
 Det Norske Videnskaps-Akademi, innvalgt 1938
 Fridtjof Nansens belønning for fremragende forskning 1959
 Zoologisch-Botanische Gesellschaft i Wien, innvalgt 1963
 æresmedlem av Den Norske Tandlægeforening 1960, som anerkjennelse for den stimulans og hjelp han gav de tannleger som ønsket å ta en doktorgrad i den tid Tannlegehøyskolen ikke hadde sitt eget doktorgradsreglement.

Utgivelser

Referanser 

Norske zoologer
Norske botanikere
Marinbiologer
Norske forskere
Genetikere
Norske biologiprofessorer
Professorer ved Universitetet i Oslo
Vitenskapelig ansatte ved Universitetet i Bergen
Personer fra Trondheim kommune
Vossloh

Vossloh AG er en tysk produsent av jernbaneinfrastruktur og lokomotiver. Selskapet er basert i Werdohl i Westfalen, har 4700 og en omsetning på €1,2 milliarder. Selskapet inkluderer det tidligere Maschinenbau Kiel.

Eksterne lenker 
 

Tyske industriselskaper
Selskaper notert på Frankfurt-børsen‎
Lokomotivfabrikanter
Selskaper etablert i 1888
1888 i Tyskland
Werdohl

Werdohl er en småby i Märkischer Kreis i Nordrhein-Westfalen i Tyskland. Byen hadde 18 706 innbyggere i 2010 og er hovedsete for jernbaneindustriselskapet Vossloh.

Bilder

Referanser

Eksterne lenker 
 

Byer i Nordrhein-Westfalen‎